|  |  |  |
| --- | --- | --- |
| Obrázok, na ktorom je text, písmo, grafika, symbol  Automaticky generovaný popis141 | **KLUBOVÝ LICENČNÝ SYSTÉM SFZ****Licenčná komisia** **Tomášikova 30C 100, 821 01 Bratislava** |   Obrázok, na ktorom je text, písmo, logo, dizajn  Automaticky generovaný popis  |

**Usmernenie k plneniu licenčných kritérií**

**v oblasti sociálnej zodpovednosti vo futbale**

Toto usmernenie sa týka licenčných kritérií, uvedených v článkoch 34 až 39 Smernice klubového licenčného systému SFZ, vydanie 2023 a v článkoch 32 až 37 Smernice SFZ pre štart v UEFA Lige majstrov žien, vydanie 2022 – novelizácia (ďalej len „ licenčné smernice SFZ“).

***Článok 34 (32) Stratégia sociálnej zodpovednosti vo futbale***

*(B-kritérium) Žiadateľ o licenciu musí prijať a realizovať stratégiu sociálnej zodpovednosti vo futbale, ktorá je v súlade so „Stratégiou udržateľnosti futbalu UEFA 2030“ a príslušnými smernicami UEFA, a to min. v oblastiach rovnosti príležitostí a inklúzie, boja proti rasizmu, ochrany a bezpečnosti mládežníckych hráčov, futbalu pre všetkých a ochrany životného prostredia.*

Stratégia udržateľnosti futbalu UEFA 2030 je zverejnená v rámci dokumentov licenčnej komisie SFZ. Stratégia by mala obsahovať plány na dlhšie časové obdobie, štandardne býva prijímaná na obdobie štyroch rokov, pričom podstatou je posun v prijímaní opatrení a ich vyhodnocovaní za účelom zvýšenia sociálnej zodpovednosti vo futbale.

Vypracovanie stratégie udržateľnosti s minimálnymi prvkami:

a) vízia a poslanie,

b) ťažiskové témy a priority,

c) jednanie so skupinami zainteresovaných strán,

d) ciele udržateľnosti.

Formulácia záväzku o vytvorení správy o udržateľnosti s minimálnymi zložkami:

a) zakotvenie udržateľnosti v klube/organizácii,

b) významnosť tém udržateľnosti,

c) ciele,

d) opatrenia,

e) pokrok.

**Možnosti plnenia:**

1. Existencia klubového koordinátora pre udržateľnosť. Dôkaz o jeho existencii.
2. Opis zo strany klubu, ako je udržateľnosť riadená a upravená v štruktúre/organizácii klubu a ktorí (koľkí) zamestnanci sa zaoberajú touto problematikou.
3. Existencia samostatnej položky v rozpočte klubu/organizácie pre zabezpečenie udržateľnosti (v akej výške, náklady na zainteresované osoby a pod.).
4. Informácia, či sa manažment klubu, zamestnanci, hráči a realizačný tím A-družstva mužov (A-družstva žien) pravidelne zúčastňujú na prednáškach, diskusiách, vzdelávaní na tému udržateľnosti, a to v rámci klubu alebo v rámci medziklubového / mimoklubového fóra.
5. Informácia, či klub preveruje aspekty udržateľnosti aj v rámci štruktúr ich sponzorov,

obchodných partnerov, dodávateľov.

1. Informácia, ako klub zabezpečuje plnenie štandardov bezpečnosti v rámci IT (správa a ochrana údajov, či je realizovaná v rámci EÚ a pod.).
2. Informácia, či klub organizuje pravidelné rozvojové stretnutia so zamestnancami na tému udržateľnosti.
3. Informácia, či klub zabezpečuje pravidelné anonymné prieskumy u zamestnancov, smerujúce k zisteniu plnenia podmienok kritérií sociálnej zodpovednosti.
4. Informácia, či klub nejakými svojimi aktivitami podporuje súlad rodiny a športovej kariéry a ak áno, akými?
5. Informácia, ako klub a jeho vedenie verejne prezentuje svoj záväzok k dodržiavaniu princípov udržateľnosti.
6. Informácia, či a ako klub zabezpečuje vzdelávanie a rozvoj svojich fanúšikov v oblasti dodržiavania princípov udržateľnosti.

***Článok 35 (33) Rovnosť príležitostí a inklúzia***

*(B-kritérium) Žiadateľ o licenciu musí preukázať, že realizuje kroky na zabezpečenie rovnakých práv a príležitostí pre všetky osoby, ktoré sa podieľajú na ním organizovaných futbalových aktivitách.*

***Článok 36 (34) Boj proti rasizmu***

*(B-kritérium). Žiadateľ o licenciu musí preukázať, že realizuje program boja proti rasizmu a zaručiť, že všetky jeho programy a činnosti sa budú realizovať bez akejkoľvek rasovej diskriminácie.*

***Článok 37 (35) Ochrana a bezpečnosť mládežníckych hráčov a hráčok***

*(B-kritérium) Žiadateľ o licenciu musí preukázať, že prijal a realizuje postupy a kroky na ochranu a bezpečnosť mládežníckych hráčov/ok a zabezpečiť, aby sa pri ich účasti na ním organizovaných futbalových činnostiach nachádzali v bezpečnom prostredí.*

V mnohých oblastiach je badateľný prienik s prijatím a plnením Programu rozvoja mládeže v klube, podľa článku 26 (25) licenčných smerníc SFZ. Vhodné vypracovanie ucelenej koncepcie ochrany detí a mládeže, vrátane zamerania sa na bezpečnosť v digitálnom priestore.

Zavedenie systému nahlasovania a podávania sťažností (vrátane systému ochrany oznamovateľov) v prípade obvinení z diskriminácie, sexuálneho útoku, rasizmu alebo podobného pochybenia, ako aj porušenia regulačných noriem a hodnôt klubu vrátane rozmanitosti, rovnosti a začlenenia.

Systém by mal mať tieto hlavné zložky:

1. systém ochrany oznamovateľov pre zamestnancov a externé zainteresované strany,
2. systém podávania správ a sťažností v mládežníckych tímoch pre hráčov a zainteresované strany,
3. systém podávania sťažností na štadióne pre fanúšikov.

***Článok 38 (36) Futbal pre všetkých***

*(B-kritérium) Žiadateľ o licenciu musí preukázať, že prijal a realizuje postupy a kroky, s cieľom vytvoriť dostupné a príjemné sledovanie a podporu ním organizovaných futbalových aktivít každému, bez ohľadu na zdravotné postihnutie alebo iné znevýhodňujúce faktory.*

**Zaviesť prístup nulovej tolerancie**

**Možností plnenia pre články 35 a 38 (33 a 36):**

1. Existencia klubového kódexu správania sa zamestnancov.
2. Školenie/a zamestnancov v oblasti pravidiel správania sa, so zameraním sa na rovnosť práv, inklúziu, boj proti rasizmu.
3. Informácia, či má klub zavedený systém oznamovania sťažností v prípade porušenia noriem a hodnôt klubu (Kódex správania), vrátane rozmanitosti, rovnosti a inklúzie v priestoroch klubu.
4. Informácia, či má klub systém oznamovania incidentov, spojených s porušením noriem a hodnôt klubu (Kódex správania), ktoré si vyžadujú oznámenie / sťažnosť zo strany fanúšikov a naopak zo strany klubu na fanúšikov.
5. Dôkaz o jasnom, trvalom a verejne rozpoznateľnom postoji klubu voči všetkým druhom a formám diskriminácie, vrátane záväzku k rovnakým právam, rozmanitosti a inklúzii.
6. Dôkaz, že klub zvyšuje záujem svojich zamestnancov o otázky diskriminácie a rovnosti, rozmanitosti a začlenenia.
7. Dôkazy o kľúčových zamestnancoch (vrátane riadiacich pozícií), s ohľadom na rovnosť, rozmanitosť a začlenenie.
8. Dôkazy o poskytovaní interných / externých vzdelávacích a rozvojových programov pre zamestnancov.
9. Dôkaz o internom rozdelení zodpovednosti za zaistenie bezpečnosti práce a prevenciu zdravotných rizík, súvisiacich s prácou v kancelárii.
10. Dôkazy o vybraných opatreniach na zabezpečenie fyzického a duševného zdravia zamestnancov, vrátane podpory fyzickej aktivity (prevencia).
11. Informácia, či sa využívajú hráči A-družstva mužov (A-družstva žien) alebo bývalí známi hráči / hráčky klubu na propagáciu a zvýšenie povedomia o problematike udržateľnosti ?
12. Doklad o tom, že klub ponúka na každý domáci zápas zľavnené vstupenky pre aspoň dve z nasledujúcich skupín osôb:
13. deti do 12 rokov,
14. seniori nad 60 rokov,
15. žiaci, praktikanti, študenti,
16. osoby so zdravotným postihnutím.
17. Informácia, či klub má koncepciu na zvyšovanie povedomia fanúšikov o otázkach udržateľnosti a na zodpovedajúcu výmenu informácií a poznatkov ?
18. Dôkazy o opatreniach na podporu sociálnej alebo environmentálnej udržateľnosti pre ľudí v regióne.
19. Dôkaz o jasnom a trvalom verejne rozpoznateľnom vymedzení voči akémukoľvek druhu a forme diskriminácie, vrátane záväzku dodržiavať rovnaké práva, rozmanitosť a inklúziu. Toto vymedzenie a záväzok musia byť komunikované interne aj externe a musia byť viditeľné.

***Článok 39 (37) Ochrana životného prostredia***

*(B-kritérium) Žiadateľ o licenciu musí preukázať, že prijal a realizuje postupy a kroky na*

*zlepšenie svojej environmentálnej stopy a udržateľnosti, a to najmä v súvislosti s organizáciou podujatí, budovaním infraštruktúry a vlastným manažmentom.*

**Možnosti plnenia:**

1. Dôkaz alebo min. písomná informácia, či klub vzdeláva zamestnancov o šetrnom využívaní zdrojov.
2. Dôkaz alebo min. písomná informácia, či má klub kontaktnú osobu pre udržateľné využívanie budov a infraštruktúry.
3. Dôkaz alebo min. písomná informácia, či má klub prijatú koncepciu udržateľného riadenia štadióna/ihrísk (jeho/ich využiteľnosť s ohľadom na dopad na životné prostredie).
4. Preukázanie koncepcie mobility klubu, ktorá zohľadňuje šetrný prístup ku klíme a životnému prostrediu.
5. Preukázanie, že klub podporuje udržateľnú mobilitu fanúšikov.
6. Vytvorenie analýzy mobility a dopravy fanúšikov na a zo zápasov.
7. Existencia systému meraní a kontroly spotreby energie pri prevádzke klubu s rozdelením a hodnotením jej využívania v členení na fosílnu a obnoviteľnú energiu a opatrenia na jej zníženie.
8. Existencia systému meraní a kontroly spotreby vody pri prevádzke klubu a opatrenia na jej zníženie (využiteľnosť dažďovej vody a pod.).
9. Existencia systému na zaznamenávanie emisií skleníkových plynov a opatrenia na ich zníženie.
10. Prijatie opatrení, zameraných na ponuku jedla a nápojov na podujatiach a ich obstarávanie na štadióne v týchto oblastiach
11. zníženie "potravinového odpadu",
12. zníženie množstva odpadov z obalov,
13. zvýšenie podielu regionálnych potravín,
14. zvýšenie podielu biopotravín,
15. zvýšenie podielu vegetariánskych a vegánskych jedál,
16. zvýšenie podielu fairtrade\* potravín.
17. Koncepcia udržateľného nakladania s odpadmi (triedenie odpadu, odvoz, edukácia zamestnancov a fanúšikov).

Možno uviesť, či má klub vytvorenú alebo podporuje nejakú nadáciu, občianske združenie, respektíve inú formu združenia, ktorá má na starosti rozvoj futbalu medzi mládežou, edukáciu o témach FSR, podporu športovania u marginalizovaných skupín obyvateľstva/v chudobnejších častiach SR a pod. (pozn. kluby, futbalové zväzy v niektorých krajinách v spolupráci so štátom/územným celkom budujú športoviská a tvoria výchovné programy pre mládež).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* poľnohospodárska produkcia, spravidla z krajín Ázie, Afriky a Južnej Ameriky, šetriaca životné prostredie, pri ktorej pestovatelia dodržiavajú ľudské a pracovné práva a za ktorú dostávajú férovú výkupnú cenu, ktorá im zabezpečuje dôstojné životné podmienky.